CELEX: 62010TN0347
Language: el
Date: 2010-08-27 00:00:00
Title: Υπόθεση T-347/10: Προσφυγή της 27ης Αυγούστου 2010 — Adelholzener Alpenquellen κατά ΓΕΕΑ (Μορφή φιάλης με ανάγλυφη απεικόνιση τριών βουνοκορφών)

23.10.2010   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 288/52
            
         
      Προσφυγή της 27ης Αυγούστου 2010 — Adelholzener Alpenquellen κατά ΓΕΕΑ (Μορφή φιάλης με ανάγλυφη απεικόνιση τριών βουνοκορφών)
      (Υπόθεση T-347/10)
      ()
      (2010/C 288/96)
      Γλώσσα διαδικασίας: η γερμανική
      
         Διάδικοι
      
      
         Προσφεύγουσα: Adelholzener Alpenquellen GmbH (Siegsdorf, Γερμανία) (εκπρόσωπος: O. Rauscher, δικηγόρος)
      
         Καθού: Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα)
      
         Αιτήματα της προσφεύγουσας
      
      Η προσφεύγουσα ζητεί από το Γενικό Δικαστήριο:
      
                  —
               
               
                  να ακυρώσει την απόφαση του πρώτου τμήματος προσφυγών του Γραφείου Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα) της 9ης Ιουνίου 2010 στην υπόθεση R 1516/2009-1·
               
            
                  —
               
               
                  να καταδικάσει το Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα) στα δικαστικά έξοδα.
               
            
         Ισχυρισμοί και κύρια επιχειρήματα
      
      
         Σήμα προς καταχώριση: Τρισδιάστατο σήμα που έχει τη μορφή φιάλης με ανάγλυφη απεικόνιση τριών βουνοκορφών για προϊόντα της κλάσεως 32.
      
         Απόφαση του εξεταστή: Απόρριψη της αιτήσεως καταχωρίσεως.
      
         Απόφαση του τμήματος προσφυγών: Απόρριψη της προσφυγής.
      
         Λόγοι ακυρώσεως: Παράβαση του άρθρου 7, παράγραφος 1, στοιχείο β', του κανονισμού (ΕΚ) 207/2009 (1), καθόσον το προς καταχώριση σήμα έχει διακριτικό χαρακτήρα, και του άρθρου 37, παράγραφος 2, του κανονισμού (ΕΚ) 207/2009, καθόσον το τμήμα προσφυγών δεν έπρεπε να θεμελιώσει την απόφασή του στην απουσία δηλώσεως παραιτήσεως (disclaimer), καθώς και του άρθρου 75, δεύτερη περίοδος, του κανονισμού (ΕΚ) 207/2009, καθόσον η προσφεύγουσα δεν είχε τη δυνατότητα να διατυπώσει τις απόψεις της ως προς ορισμένες απεικονίσεις επί των οποίων θεμελιώθηκε η απόφαση.
      
         (1)  Κανονισμός (ΕΚ) 207/2009 του Συμβουλίου, της 26ης Φεβρουαρίου 2009, για το κοινοτικό σήμα (EE L 78, σ. 1).